**Likumprojekta "Grozījumi Alternatīvo ieguldījumu fondu un to pārvaldnieku likumā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Alternatīvo ieguldījumu fondu un to pārvaldnieku likumā" (turpmāk – projekts) paredz veicināt alternatīvo ieguldījumu fonda pārvaldnieka (aktīvu pārvaldnieks Direktīvas izpratnē) darbības caurskatāmību jautājumos, kas saistīti ar alternatīvo ieguldījumu fondu ieguldījumiem tādu akciju sabiedrību akcijās, kuru juridiskā adrese ir reģistrēta Eiropas Savienības dalībvalstī un Eiropas Ekonomikas zonas valstī (turpmāk abas kopā – dalībvalsts) un kuras akcijas iekļautas dalībvalsts regulētajā tirgū.  Projekts stāsies spēkā 2019. gada vidū. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts ievieš Eiropas Parlamenta un Padomes 2017. gada 17. maija direktīvas (ES) 2017/828, ar ko groza Direktīvu 2007/36/EK attiecībā uz akcionāru ilgtermiņa iesaistīšanas veicināšanu, (turpmāk – Direktīva) prasības. Direktīvas prasības ir jāievieš līdz 2019. gada 10. jūnijam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Institucionālie ieguldītāji (Direktīvas izpratnē – privātie pensiju fondi, apdrošināšanas un pārapdrošināšanas sabiedrības, kas veic dzīvības apdrošināšanu vai pārapdrošināšanu) un aktīvu pārvaldnieki (Direktīvas izpratnē, piemēram, ieguldījumu pārvaldes sabiedrības, alternatīvo ieguldījumu fondu pārvaldnieki) var būt ietekmīgi akcionāri tādās akciju sabiedrībās, kuru juridiskā adrese ir dalībvalstī un kuru akcijas iekļautas šo dalībvalstu regulētajā tirgū (turpmāk - akciju sabiedrības). Tādējādi tie spēlē arī būtisku lomu akciju sabiedrību korporatīvajā pārvaldē un akciju sabiedrību ilgtermiņa interešu veicināšanā. Projekts paredz veicināt reģistrētu un licencētu alternatīvo ieguldījumu fondu pārvaldnieku darbības caurskatāmību jautājumos, kas saistīti ar fondu veiktajiem ieguldījumiem šādu akciju sabiedrību akcijās. Plānots, ka papildu prasības to darbības caurskatāmībai veicinās dialogu starp akciju sabiedrību un tās akcionāriem, kā arī atvieglos ar ieguldījumiem saistīto lēmumu pieņemšanu tām personām, kas izmanto institucionālo ieguldītāju vai aktīvu pārvaldnieku sniegtos pakalpojumus.  Direktīva uzliek par pienākumu dalībvalstīm nodrošināt, ka iesaistīšanās politiku izstrādā aktīvu pārvaldnieki. Atbilstoši Direktīvas 1. pantam par aktīvu pārvaldnieku uzskatāms tāds alternatīvo ieguldījumu fondu pārvaldnieks Eiropas Parlamenta un Padomes 2011. gada 8. jūnija direktīvas 2011/61/ES 4. panta 1. punkta b) apakšpunkta izpratnē, kurš neatbilst nosacījumiem atbrīvojuma piešķiršanai saskaņā ar direktīvas 2011/61/ES 3. pantu. Direktīvas 2011/61/ES 3. pants, kas paredz kritērijus atbrīvojumiem no šīs direktīvas normu piemērošanas, ieviests Alternatīvo ieguldījumu fondu un to pārvaldnieku likuma (turpmāk – Likums) 7. pantā, kurā savukārt noteikts, ka šāds pārvaldnieks ir tiesīgs uzsākt darbību pēc reģistrācijas Finanšu un kapitāla tirgus komisijā un tam nav saistošas Likumā noteiktās licencēšanas prasības. Vienlaikus Likuma 9. panta piektajā daļā ir noteikts, ka reģistrētajam pārvaldniekam ir saistošas prasības, kas piemērojamas licencētiem pārvaldniekiem (piemēram, VII nodaļas noteikumi par informācijas atklāšanas prasībām). Ņemot vērā Direktīvas mērķi sekmēt aktīvu pārvaldnieku darbības caurskatāmību un ilgtermiņa iesaisti akciju sabiedrību pārvaldībā, projektā noteiktās prasības par iesaistīšanās politikas izstrādi attiecināmas gan uz licencētiem, gan uz reģistrētiem alternatīvo ieguldījumu fondu pārvaldniekiem.  Ja reģistrēts un licencēts alternatīvo ieguldījumu fondu pārvaldnieks veic ieguldītāja finanšu instrumentu portfeļa individuālu pārvaldīšanu, tam atbilstoši Likuma 22. panta ceturtās daļas 5. punktam ir saistošas Finanšu instrumentu tirgus likumā noteiktās prasības ieguldījumu brokeru sabiedrībām. Ņemot vērā, ka arī Finanšu instrumentu tirgus likumā plānotas izmaiņas, paredzot pienākumu ieguldījumu brokeru sabiedrībām izstrādāt iesaistīšanās politiku, tad ieguldītāja finanšu instrumentu portfeļa individuālas pārvaldīšanas gadījumā alternatīvo ieguldījumu fonda pārvaldniekam būs saistošas Finanšu instrumentu tirgus likumā noteiktās normas par iesaistīšanās politikas izstrādi un publiskošanu.  Projekts noteic, ka gadījumā, ja alternatīvo ieguldījumu fonda pārvaldnieks iegulda fonda līdzekļus akciju sabiedrības akcijās, alternatīvo ieguldījumu fonda pārvaldniekam būs pienākums izstrādāt iesaistīšanās politiku, kurā tiks aprakstīts un skaidrots, kā alternatīvo ieguldījumu fonda pārvaldnieka ieguldījumu stratēģijā tiek iekļauta akcionāra tiesību izmantošana akciju sabiedrību pārvaldē. Projekts paredz, ka alternatīvo ieguldījumu fonda pārvaldniekam, jau iesniedzot dokumentus pārvaldnieka reģistrācijai vai licences iegūšanai, būs pienākums izstrādāt iesaistīšanās politiku. Šāds pienākums iestāsies, ja atbilstoši alternatīvo ieguldījumu fonda ieguldījumu politikai ieguldījumi var tikt veikti akciju sabiedrību akcijās. Lai nodrošinātu, ka līdz projekta spēkā stāšanās brīdim jau reģistrēts un licencēts alternatīvo ieguldījumu fonda pārvaldnieks izstrādā iesaistīšanās politiku, projekts paredz pārejas noteikumus, kas uzliek par pienākumu jau reģistrētam un licencētam alternatīvo ieguldījumu fonda pārvaldniekam izstrādāt un publiskot iesaistīšanās politiku līdz 2019. gada 1. novembrim. Šis pārejas noteikums attieksies uz gadījumiem, kad jau reģistrēta un licencēta alternatīvo ieguldījumu fonda pārvaldnieka pārvaldē ir fonds, kura ieguldījumu politika paredz ieguldījumu veikšanu akciju sabiedrību akcijās.  Projekts paredz, ka iesaistīšanās politikā alternatīvo ieguldījumu fonda pārvaldnieks atklās informāciju par to, kā tas pārrauga tās akciju sabiedrības darbību, kuras akcijās veikts ieguldījums (piemēram, cik un kādā veidā tas iesaistās akciju sabiedrības pārvaldībā, kā tiek ņemta vērā akciju sabiedrības ietekme uz vidi u. c. jautājumi). Attiecībā uz iesaistīšanās politikas izstrādi nostiprināts "ievēro vai paskaidro" princips, proti, alternatīvo ieguldījumu fonda pārvaldniekam būs tiesības nepiemērot noteikumus par iesaistīšanās aktivitātēm, tomēr šādā gadījumā tam būs pienākums sniegt detalizētu skaidrojumu šādai rīcībai. Projekta mērķis ir nodrošināt, ka personām, kuras izmanto alternatīvo ieguldījumu fonda pārvaldnieka pakalpojumus, būs iespējams iegūt informāciju par tā iesaistīšanās aktivitātēm akciju sabiedrības pārvaldē. Arī tad, ja alternatīvo ieguldījumu fonda pārvaldnieks būs norādījis, ka tas nekādā veidā neiesaistās akciju sabiedrības pārvaldē, personām, kuras izmanto vai plāno izmantot šāda pārvaldnieka pakalpojumus, būs pieejama informācija, ko ņemt vērā turpmāko ar ieguldījumiem saistīto lēmumu pieņemšanā.  Alternatīvo ieguldījumu fonda pārvaldniekam katru gadu būs pienākums publiskot ziņojumu par iesaistīšanās politikas īstenošanu, sniedzot vispārīgu informāciju par to, kā alternatīvo ieguldījumu fonda pārvaldnieks īsteno balsstiesības, kā arī skaidrojot svarīgākos balsojumus. Tāpat alternatīvo ieguldījumu fonda pārvaldniekam būs jāpublisko savi balsojumi akciju sabiedrību akcionāru sapulcēs. Lai izvairītos no nevajadzīga administratīvā sloga, projekts ļauj nepubliskot balsojumus, kas atbilstoši iesaistīšanās politikai ir uzskatāmi par maznozīmīgiem (piemēram, alternatīvo ieguldījumu fonda pārvaldnieka līdzdalība attiecīgās akciju sabiedrības pamatkapitālā ir ļoti niecīga salīdzinājumā ar citiem šīs akciju sabiedrības akcionāriem). Projekts paredz, ka arī ziņojumam par iesaistīšanās politikas īstenošanu piemērojams "ievēro vai paskaidro" princips.  Projekts paredz, ka ziņojumu par iesaistīšanās politikas īstenošanu būs pienākums atklāt katru gadu līdz 1. augustam. Šāds datums projektā noteikts, ņemot vērā Gada pārskatu un konsolidēto gada pārskatu likumā nostiprināto pienākumu apstiprināt konsolidēto gada pārskatu koncerna mātes sabiedrības akcionāru sapulcē septiņu mēnešu laikā pēc pārskata gada beigām. Tas nozīmē, ka gadījumā, ja akciju sabiedrības pārskata gads sakrīt ar kalendāro gadu, un akciju sabiedrība sagatavo arī konsolidēto gada pārskatu, alternatīvo ieguldījumu fondu pārvaldnieks varēs atklāt informāciju par balsojumiem šo akciju sabiedrību kārtējās akcionāru sapulcēs, kurām būtu jānotiek ne vēlāk kā līdz attiecīgā gada jūlija beigām. Pirmais ziņojums būs jāsniedz par laika periodu no iesaistīšanās politikas publicēšanas brīža līdz ziņojuma sniegšanas brīdim. Atkārtota ziņojuma sniegšanas gadījumā ziņojumā būs jāiekļauj informācija par laika periodu no dienas, kad publiskots pēdējais ziņojums par iesaistīšanās politikas īstenošanu, līdz dienai, kad publiskots jaunais ziņojums. Ņemot vērā plānoto projekta spēkā stāšanos (2019. gada vidus), projekts paredz, ka prasības par iesaistīšanās politikas ziņojumu piemērojamas, sākot ar 2020. gadu.  Alternatīvo ieguldījumu fonda pārvaldniekam būs pienākums informāciju par iesaistīšanās politiku un tās īstenošanu publiskot savā mājaslapā. Ja pārvaldniekam nav savas mājaslapas, informāciju būs pienākums publicēt pārvaldnieka akcionāra mājaslapā. Šādai informācijai ir jābūt bez maksas viegli pieejamai visām ieinteresētajām personām. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija un Finanšu un kapitāla tirgus komisija. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Alternatīvo ieguldījumu fonda pārvaldnieks, ja tas fonda līdzekļus iegulda tādas akciju sabiedrības akcijās, kuras juridiskā adrese ir dalībvalstī un kuras akcijas iekļautas dalībvalsts regulētajā tirgū  Šobrīd Latvijā ir licencēti 7 un reģistrēti 14 alternatīvo ieguldījumu fondu pārvaldnieki: <http://www.fktk.lv/lv/tirgus-dalibnieki/alternativo-ieguldijumu-fondu-parvaldnieki/licencetie-parvaldnieki.html> <http://www.fktk.lv/lv/tirgus-dalibnieki/alternativo-ieguldijumu-fondu-parvaldnieki/registreti-parvaldnieki.html> |
| 2. | Tiesiskā regulējuma ietekme uz tautsaimniecību un administratīvo slogu | Reģistrētiem un licencētiem alternatīvo ieguldījumu fondu pārvaldniekiem būs pienākums sagatavot un atklāt noteiktu informāciju par ieguldījumiem tādu akciju sabiedrību akcijās, kuru juridiskā adrese ir dalībvalstī un kuru akcijas iekļautas dalībvalsts regulētajā tirgū.  Finanšu un kapitāla tirgus komisijai, kā par Likuma prasību izpildi atbildīgajai iestādei būs pienākums uzraudzīt, vai alternatīvo ieguldījumu fondu pārvaldnieks ievēro šajā projektā noteiktās informācijas atklātības prasības. |
| 3. | Administratīvo izmaksu monetārs novērtējums | Administratīvās izmaksas (izmaksas, ko rada informācijas sniegšanas vai uzglabāšanas pienākumi) veido iesaistīšanās politikas un ziņojuma par iesaistīšanās politikas izpildi publiskošana alternatīvo ieguldījumu fonda pārvaldnieka mājaslapā vai alternatīvo ieguldījumu fonda pārvaldnieka akcionāra mājaslapā.  Alternatīvo ieguldījumu fondu pārvaldniekiem vai to akcionāriem jau šobrīd ir savas mājaslapas, tāpēc papildu informācijas ievietošana mājaslapā nerada būtiskas papildu izmaksas. Prognozējams, ka administratīvās izmaksas mērķgrupai nepārsniegs 2000 *euro* gadā. |
| 4. | Atbilstības izmaksu monetārs novērtējums | Prognozējams, ka iesaistīšanās politikas izstrāde atbilstoši projekta prasībām varētu radīt atbilstības izmaksas šādā apjomā – viena darbinieka pusotras nedēļas darba laiks (aptuveni 65 stundas). Projekts neuzliek par pienākumu noteiktā laika periodā pārskatīt iesaistīšanās politiku. Tas nozīmē, ka iesaistīšanās politiku nepieciešams precizēt tikai tad, kad mainās, kāds no politikas nosacījumiem. Iesaistīšanās politikas izstrādi var veikt ne tikai valdes locekļi, bet alternatīvo ieguldījumu fonda pārvaldnieka speciālisti (piemēram, finansisti vai juristi). Līdz ar to stundas samaksas likmei ņemti dati par valstī vidējām darbaspēka samaksām vienā stundā. Prognozējams, ka visai mērķgrupai (21 reģistrēts un licencēts alternatīvo ieguldījumu fondu pārvaldnieks) kopējās atbilstības izmaksas būs 10 715 *euro* (7,85 *euro* x 65 x 21). Tomēr šīs izmaksas varētu būt vēl mazākas, jo ne visu alternatīvo ieguldījumu fondu pārvaldnieku politikas paredz ieguldīt projektā definēto akciju sabiedrību akcijās.  Ziņošana par iesaistīšanās politikas īstenošanu varētu radīt atbilstības izmaksas ik gadu šādā apjomā – viena darbinieka 4 stundas (nepieciešamais laiks ziņošanai atkarīgs no to akciju sabiedrību skaita, kuru akcijās veikts ieguldījums, kā arī no īstenotajām līdzdalības aktivitātēm). Prognozējams, ka visai mērķgrupai kopīgās atbilstības izmaksas būs 660 *euro* (7,85 *euro* x 4 x 21) gadā. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts saistīts ar šādiem likumprojektiem:  1) likumprojekts "Grozījumi Finanšu instrumentu tirgus likumā" (20.12.2018., prot. Nr. 50, VSS-1297), kas paredz pamatregulējumu saistībā ar Direktīvas prasību ieviešanu, t. sk.: akcionāru identificēšana, informācijas nodošana un akcionāru tiesību izlietošanas veicināšana; institucionālo investoru, aktīvu pārvaldītāju un pilnvaroto padomdevēju pārredzamība; akcionāru tiesības balsot par vadītāju atlīdzības politiku un atlīdzības ziņojumu; akcionāru iesaiste saistīto pušu darījumu apstiprināšanā;  2) likumprojekts "Grozījumi likumā "Par privātajiem pensiju fondiem"" (20.12.2018., prot. Nr. 50, VSS-1300), kas paredz grozījumus saistībā ar pienākumu pensiju fondam izstrādāt un publiskot iesaistīšanās politiku. Nolūkā sekmēt ilgtermiņa interešu ievērošanu attiecībā uz pensiju plāna aktīvu pārvaldību, grozījumi arī paredz pienākumu pensiju fondam publiskot noteiktu informāciju par līgumu, kas noslēgts ar līdzekļu pārvaldītāju (t.sk. licencētu alternatīvo ieguldījumu fonda pārvaldnieku), ja atbilstoši pensiju plāna noteikumiem uzkrāto līdzekļu pārvaldīšanu veic pensiju fonda izraudzīts pensiju plāna līdzekļu pārvaldītājs. Tāpat grozījumi paredz līdzekļu pārvaldītājam pienākumu atklāt pensiju fondam noteiktu informāciju par to, kā līdzekļu pārvaldītājs veicina pensiju plāna ilgtermiņa darbības rezultātus;  3) likumprojekts "Grozījums Revīzijas pakalpojumu likumā" (20.12.2018., prot. Nr. 50, VSS-1299), kas paredz zvērināta revidenta pienākumu revidentu ziņojumā sniegt viedokli arī par atalgojuma ziņojuma, kuru ir sagatavojusi kapitālsabiedrība, kuras akcijas ir iekļautas regulētajā tirgū, satura atbilstību Finanšu instrumentu tirgus likuma 59.4 panta prasībām, kā arī par šajā ziņojumā konstatētajām neatbilstībām;  4) likumprojekts "Grozījumi Ieguldījumu pārvaldes sabiedrību likumā" (20.12.2018., prot. Nr. 50, VSS-1302), kas paredz grozījumus saistībā ar pienākumu izstrādāt un publiskot iesaistīšanās politiku;  5) likumprojekts "Grozījumi Apdrošināšanas un pārapdrošināšanas likumā" (20.12.2018., prot. Nr. 50, VSS-1303), kas pēc būtības paredz līdzīgus grozījumus, kādi plānoti likumā "Par privātajiem pensiju fondiem". Grozījumi paredz pienākumu apdrošināšanas un pārapdrošināšanas sabiedrībām, kuras tiesīgas nodarboties ar dzīvības apdrošināšanu vai pārapdrošināšanu, izstrādāt un publiskot iesaistīšanās politiku, kā arī sniegt noteiktu informāciju par līgumu ar līdzekļu pārvaldītāju, ja šīs apdrošināšanas un pārapdrošināšanas sabiedrības pašas neveic ieguldījumus, bet to ir uzticējušas veikt citai personai – līdzekļu pārvaldītājam.  Projekts un minētie likumprojekti Ministru kabinetā un Saeimā skatāmi vienlaicīgi. |
| 2. | Atbildīgā institūcija | Tieslietu ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2017. gada 17. maija direktīva (ES) 2017/828, ar ko groza Direktīvu 2007/36/EK attiecībā uz akcionāru ilgtermiņa iesaistīšanas veicināšanu.  Direktīvas prasības ir jāievieš līdz 2019. gada 10. jūnijam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Lai būtu vieglāk atspoguļot atbilstību Direktīvas prasībām, tad 1. tabulā tiek lietota atsauce arī uz grozīto direktīvu - Eiropas Parlamenta un Padomes 2007. gada 11. jūlija direktīva 2007/36/EK par biržu sarakstos iekļautu sabiedrību akcionāru konkrētu tiesību izmantošanu (turpmāk – Direktīva 2007/36/EK). |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Tiks precizēts atbilstoši projekta gala redakcijām. | | | |
| 1. tabula Tiesību akta projekta atbilstība ES tiesību aktiem | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017. gada 17. maija direktīva (ES) 2017/828, ar ko groza Direktīvu 2007/36/EK attiecībā uz akcionāru ilgtermiņa iesaistīšanas veicināšanu. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2007/36/EK 2. panta f. punkts | Projektā ietvertā likuma 60.1 panta pirmā daļa | Pārņemts pilnībā | Projekts paredz stingrākas prasības. Direktīva ļauj neattiecināt minētās prasības uz tādiem alternatīvo ieguldījumu fondu pārvaldniekiem, kas pakļaujas tikai reģistrācijas pienākumam.  Ņemot vērā Direktīvas mērķi sekmēt aktīvu pārvaldnieku darbības caurskatāmību un ilgtermiņa iesaisti akciju sabiedrību pārvaldībā, kā arī, ievērojot to, ka spēkā esošais Likuma regulējums paredz reģistrētiem pārvaldniekiem piemērot daļu no licencētiem pārvaldniekiem piemērojamām prasībām (t.sk. arī informācijas atklātības prasības), projektā noteiktās prasības par iesaistīšanās politikas izstrādi attiecināmas gan uz licencētiem, gan uz reģistrētiem alternatīvo ieguldījumu fondu pārvaldniekiem. |
| Direktīvas 2007/36/EK 3.g panta 1. punkta 1. paragrāfs | Projektā ietvertā likuma 60.1panta sestā daļa | Pārņemts pilnībā | Neparedz stingrākas prasības |
| Direktīvas 2007/36/EK 3.g panta 1. punkta a) apakšpunkts | Projektā ietvertā likuma 60.1panta pirmā, otrā un trešā daļa | Pārņemts pilnībā | Neparedz stingrākas prasības |
| Direktīvas 2007/36/EK 3.g panta 1. punkta b) apakšpunkts | Projektā ietvertā likuma 60.1panta ceturtā un piektā daļa | Pārņemts pilnībā | Neparedz stingrākas prasības |
| Direktīvas 2007/36/EK 3.g panta 2. punkts | Projektā ietvertā likuma 60.1panta septītā daļa | Pārņemts pilnībā | Neparedz stingrākas prasības |
| Direktīvas 2007/36/EK 3.g panta 3. punkts | Projektā ietvertā likuma 23. panta pirmās daļas 5. punkts | Pārņemts pilnībā | Neparedz stingrākas prasības |
| Direktīvas 2007/36/EK 14.b pants |  | Jau ieviests. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projektā ieviesta Direktīvas 2007/36/EK 3.g panta 2. punktā paredzētā iespēja informāciju publiskot ne tikai alternatīvo ieguldījumu fonda pārvaldnieka mājaslapā, bet arī tā akcionāra mājaslapā. Šāda iespēja ieviesta, lai mazinātu administratīvo slogu alternatīvo ieguldījumu fondu pārvaldniekiem, ņemot vērā, ka projekta izstrādes brīdī ne visiem alternatīvo ieguldījumu fondu pārvaldniekiem ir sava mājaslapa. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 2018. gada 29. oktobrī projektā ietvertā regulējuma apraksts tika publicēts Tieslietu ministrijas un Ministru kabineta tīmekļvietnē, tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Projekta apraksts 2018. gada 29. oktobrī tika publicēts Tieslietu ministrijas tīmekļvietnes sadaļā "Sabiedrības līdzdalība" (<https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>) un Ministru kabineta tīmekļvietnē (<https://mk.gov.lv/content/ministru-kabineta-diskusiju-dokumenti>), aicinot sniegt priekšlikumus par projektu līdz 2018. gada 12. novembrim. |
| 3. | Sabiedrības līdzdalības rezultāti | Līdz 2018. gada 12. novembrim nav saņemti priekšlikumi vai komentāri par tīmekļvietnē publicēto informāciju. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu un kapitāla tirgus komisija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Finanšu un kapitāla tirgus komisija uzraudzību veiks esošo resursu ietvaros. |
| 3. | Cita informācija | Nav. |

Iesniedzējs:

tieslietu ministrs J. Bordāns

Latkovskis 67036953

Aivars.Latkovskis@tm.gov.lv

Vecozols 67774941

Kaspars.Vecozols@fktk.lv